આ તમાશો છેલ્લા કેટલાય દાયકાથી ચાલે છે. આ વાત સૌથી સારી રીતે જાણે છે મસિહ અલીનેજાદ, કેમ કે 22 વર્ષ પહેલાં પોતે તેમાંથી પસાર થઈ રહી છે. મસિહે નૃત્યુ કરનારી મદિહનો વિડિયો પણ જોયો હતો અને ખુશ થઈ હતી. થોડા જ મહિનામાં મદિહની કબૂલાતના સમાચાર પણ જોયા અને તે હવે દુઃખી પણ થઈ છે. ઇરાનની યુવતીઓ હજી પણ હિંમત દાખવી રહી છે તેનાથી તે ખુશ થઈ હતી, પણ બે દાયકા પછીય સ્થિતિ બદલી નથી તેથી દુઃખી પણ છે. મસિહ પોતે 19 વર્ષની હતી ત્યારે આ સ્થિતિમાંથી પસાર થઈ હતી. મસિહે ફરજિયાત હિજાબનો વિરોધ કર્યો હતો. સમગ્ર શરીરને ઢાંકી દેતો પોષાક પહેરવાનો તેણે વિરોધ કર્યો હતો. તેની પણ ધરપકડ થઈ હતી અને તેને પણ ‘સુધારવાની’ કોશિશ થઈ હતી.